[image: image1.png]rhitectura

- arhitectura - design de obiect - consultanta - urbanism -

ARAD310176 JonAlexanolru , nr15,C.LF. RO177 54 300, J 02/ 1221 /2005 felfax+40357- 430030




REGULAMENT LOCAL DE URBANISM UTR 24
AFERENT MODIFICARE PUZ APROBAT HCL 382/2011


„COMPLEX REZIDENŢIAL TAGOR”

I. Dispoziţii generale
1. Rolul RLU

Prin Regulamentul de Urbanism local se stabileşte amplasarea şi conformarea construcţiilor şi amenajărilor.

Acestea au fost stabilite prin planşa Reglementări Urbanistice.
Regulamentul Local de Urbanism aferent Planului Urbanistic Zonal insoteste, expliciteaza si reglementeaza modul de aplicare a prevederilor Planului Urbanistic General referitoare la amplasarea si amenajarea constructiilor in zona studiata, in concordanta cu Regulamentul General de Urbanism.

Regulamentul Local de Urbanism constituie un act de autoritate al administratiei publice locale si cuprinde norme obligatorii pentru autorizarea executarii constructiilor pe terenul care face obiectul prezentului proiect.

2. Modificarea Regulamentului Local de Urbanism se poate face numai in spiritul actualului regulament. Aprobarea unor modificari se poate face numai cu respectarea filierei de avizare-aprobare pe care a urmat-o si documentatia initiala. Eventualele derogari se vor propune de catre Consiliul Local, dupa care se vor putea opera modificarile respective la conditiile de amplasare, conformare si echipare a constructiilor precum si la indicii de ocupare a terenului.

3. Baza legală a elaborării R.L.U.
Regulamentul local de urbanism se elaborează în conformitate cu:

- Legea nr. 50/1991 republicată în 2005

- Legea Fondului Funciar nr.18/1991 republicată

- Legea administraţiei locale nr. 215/2002

- Legea privind circulaţia juridică a terenului nr. 54/1998

- Legea cadastrului imobiliar şi publicităţii imobiliare nr. 7/1996

- Legea privind calitatea în construcţii nr. 10/1995

- Legea privind regimul juridic al drumurilor nr. 82/1998 pentru aprobarea OG nr. 43/1997

- Legea apelor nr. 107/1996

- Legea privind proprietatea publică şi regimul juridic al acesteia nr. 213/1998

- HGR 525/1996 modificată pt. aprobarea Regulamentului General de Urbanism

- Codul Civil

- Ordinul ministrului sănătăţii nr. 119/2014 pt. aprobarea normelor de igienă şi recomandărilor privind mediul de viaţă al populaţiei

- HG 1076/2006 al Ministrului apelor, pădurilor şi protectiei mediului la planurile de urbanism şi de amenajare a teritoriului

- Ghid privind metodologia de elaborare şi conţinutul cadru al planului urbanistic zonal, indicativ GM-010-2000

- Normele de aplicare a legii 50/1991/2005 conform Ordunului nr. 839/2009
- Planul Urbanistic Zonal „Complex rezidenţial Tagor”, aprobat prin HCLM Timişoara nr. 382/2011.
Planul Urbanistic Zonal are caracter de reglemenatare specifica a dezvoltarii urbanistice a unei zone din localitate si cuprinde prevederi coordonate, necesare atingerii obietivelor sale.

Prin P.U.Z. se stabilesc obiectivele, actiunile, prioritatile, reglementarile de urbanism – permisiuni si restrictii – necesar a fi aplicate in utilizarea terenurilor si conformarea constructiilor din zona studiata.

4. Domeniul de aplicare

Prezentul regulament cuprinde norme obligatorii pentru autorizarea executarii constructiilor pentru zona studiata, care face parte din intravilanul Municipiului Timișoara – UTR 24 conform PUG aprobat.

Prezentul Regulament instituie reguli referitoare la construire privind urmatoarele categorii de interventii:

· mentinerea destinatiei zonei de locuințe colective S+P+12E si functiuni complementare pentru incinta studiată
· modificarea parțială a acceselor carosabile în incintă existente, cu eliminarea drumului de incintă median existent
· crearea în zona mediană a incintei a  unei zone verzi unitare, cu arie compactă.
Zona studiată are suprafaţa de 210.000 mp, intervenţiile urbanistice în zonă se referă la realizarea a două accese carosabile si pietonale, atat dinspre Str. Consructorilor, cat si dinspre Str. Albinelor, si la realizarea racordurilor si bransamentelor la retelele edilitare existente in zona.

Incinta studiată are suprafaţa de 59.321 mp conform Extrase CF nr. 430117, 434066 şi 434064 Timişoara. Intervenţiile urbanistice pe amplasament se referă la re-mobilarea zonei de locuințe colective S+P+12E  și funcțiuni complementare.
Astfel, prin PUZ nu se propune schimbarea destinatiei zonei aferente terenurilor care fac obiectul investitiei propuse.
II. Reguli de bază privind modul de ocupare a terenurilor
1.
Reguli cu privire la păstrarea integrităţii mediului şi protejarea patrimoniului natural şi construit
Sistematizarea terenului va fi rezolvată astfel încât să nu deranjeze vecinătăţile

În zonă nu există valori de patrimoniu ce necesită protecţie şi nici potenţial balnear sau turistic.

2.
Reguli cu privire la siguranţa construcţiilor şi la apărarea interesului public
Se vor respecta toate normele de proiectare şi execuţie în vigoare privind noile construcţii amplasate pe teren prin planul de reglementări urbanistice.
Se vor respecta intrările şi ieşirile carosabile, precum şi sensurile de circulaţie impuse
La zona destinată funcțiunilor complementare – comerț, servicii – se  vor amenaja accese separate pentru aprovizionare si consumatori.
Se vor lua măsuri de siguranţă pentru construcţiile edilitare.
Se vor respecta conditiile impuse prin avizele de amplasament obținute conform Certificatului de Urbanism nr. 4283 din 20.12.2013, eliberat de Primăria Mun. Timişoara.
3.
Reguli de amplasare şi retrageri minime obligatorii
Autorizarea executării construcţiilor se face cu respectarea condiţiilor şi a recomandărilor de orientare faţă de punctele cardinale, cu respectarea Codului Civil şi a reglementărlor urbanistice în vigoare.

3.1. Orientarea faţă de punctele cardinale:

Amplasarea construcţiilor de locuinţe colective trebuie făcută astfel încât pentru toate încăperile de locuit amplasate pe faţada cea mai favorabilă (nord), să se asigure durata minimă de însorire de 11/2 h la solstiţiul de iarnă. Se va evita orientarea spre nord a încăperilor de locuit.
3.2. Amplasarea faţă de drumurile publice:

În zona drumului public se pot autoriza, cu avizul conform al organelor de specialitate ale administraţiei publice:
· construcţii şi instalaţii aferente drumurilor publice, de deservire, de întreţinere şi de exploatare;

· conducte de alimentare cu apă şi de canalizare, sisteme de transport gaze, ţiţei sau alte produse petroliere, reţele termice, electrice, de telecomunicaţii şi infrastructuri ori alte instalaţii ori construcţii de acest gen.

Autorizarea executării construcţiilor de locuire colectivă este permisă cu respectarea zonelor de protecţie a drumurilor, delimitate conform profilului transversal propus.
· Utilizări permise

Orice construcţii sau amenajări adiacente drumurilor publice care se fac în baza planurilor urbanistice şi de amenajare teritorială cu avizul organelor specializate ale administraţiei publice pentru lucrările din zonele de protecţie.

· Utilizări admise cu condiţii

Toate construcţiile şi amenajările amplasate în zonele de protecţie a drumurilor publice care respectă prescripţiile tehnice şi reglementările urbanistice privind funcţionalitatea, sistemul constructiv, conformarea volumetrică şi estetică, asigurarea acceselor carosabile, pietonale şi rezolvarea parcajelor aferente, precum şi evitarea riscurilor tehnologice de construcţie şi exploatare.

Prin amplasare şi funcţionare ele nu vor afecta buna desfăşurare a circulaţiei pe drumurile publice în condiţii optime de capacitate, fluenţă şi siguranţă. Accese carosabile şi pietonale la aceste construcţii vor fi amenajate şi semnalizate corespunzător normativelor şi standardelor tehnice specifice.

· Utilizări interzise

Orice construcţie care prin amplasare, configuraţie sau exploatare împietează asupra bunei desfăşurări, organizări şi dirijări a traficului de pe drumurile publice sau prezintă riscuri de accidente vor fi interzise în zonele de siguranţă şi protecţie a drumurilor. În acest sens se interzice amplasarea în zona drumurilor a panourilor independente de reclamă publicitară.
3.3. Amplasarea faţă de căi navigabile existente şi cursuri de apă  potenţial navigabile
Nu este cazul

3.4 Amplasarea faţă de căi ferate din administraţia S.N.C.F.R.

Nu este cazul.
3.5. Amplasarea faţă de aeroporturi

Nu e cazul.

3.6. Amplasarea faţă de fâşia de protecţia a frontierei de stat

Nu este cazul.

3.7. Amplasarea faţă de aliniament
Clădirile vor fi amplasate la min. 16,00 m faţă de limita nordică a parcelei (înspre Inelul IV). Acesta va fi considerat aliniamentul stradal al clădirilor.
3.8. Amplasarea în interiorul parcelei
Autorizarea executării construcţiilor este permisă numai dacă respectă:
- pe laturile est, sud, vest, retragerea minimă obligatorie este de 5,00 m față de limitele de proprietate;
- distanţele minime obligatorii faţă de limitele laterale şi posterioare ale parcelei, conform Codului Civil;
- distanţa minimă între construcţiile de pe aceeaşi parcelă se admite să fie egală cu jumătatea înălţimii construcţiei celei mai înalte;
- distanţale minime necesare intervenţiilor în caz de incendiu, stabilite pe baza avizului unităţii teritoriale de pompieri;
- accesul uşor al mijloacelor şi forţelor de intervenţie, la cel puţin o suprafaţă vitrată (două pentru clădiri înalte sau aglomerate), precum şi accesul autospecialelor de intervenţie la intrările existente spre drumul public (neblocarea cu obstacole: copertine mari, piloni înalţi, parcaje auto);
- în cazul în care accesul mijloacelor de intervenţie la o doua faţadă nu e posibil, se asigură trecerea forţelor (personalului de intervenţie prin treceri pietonale cu lăţimea minimă de 1,50 m lăţime şi 1,90 m înălţime (în cazul curţilor interioare);
- se vor respecta conditiile privind amplasarea si retragerile minime obligatorii impuse de distribuitorii de retele edilitare, din avizele anexate.
4.
Reguli cu privire la asigurarea acceselor obligatorii
Autorizarea executării construcţiilor este permisă numai dacă există posibilităţi de acces la drumurile publice, direct sau prin servitute, conform destinaţiei construcţiei.

· se va asigura accesul autospecialelor de intervenţie pentru stingerea incendiilor. Pentru curţile interioare închise se asigură numai accese pentru forţele (pesonalul) de intervenţie, prin treceri pietonale de minimum 1,50 m lăţime şi 1,90 m înălţime;

· rezolvarea acceselor carosabile pentru toate categoriile de construcţii se va face în corelare cu organizarea circulaţiei majore, cu organizarea parcajelor şi cu accesul pietonilor;
· se vor asigura accese auto diferite pentru public şi personal.

Autorizarea executarii constructiilor si a amenajarilor de orice fel este permisa numai daca se asigura accese pietonale, potrivit importantei si destinatiei constructiei. Accesele pietonale vor fi conformate astfel incat sa permita circulatia persoanelor cu handicap si care folosesc mijloace specifice de deplasare.
· Utilizări permise

Construcţiile ale căror accese carosabile (direct sau prin servitute) respectă normele de siguranţă şi fluenţă a traficului.

· Utilizări admise cu condiţii

Construcţiile fără posibilităţi de acces carosabil la drumurile publice (direct sau prin servitute) sau cu accese ale căror caracteristici nu permit intervenţia mijloacelor de stingere a incendiilor, cu condiţia obţinerii avizului unităţii teritoriale de pompieri.
· Utilizări interzise

Se interzice autorizarea construcţiilor la care nu sunt asigurate accesele carosabile corespunzătoare, în conformitate cu prevederile legii.
Pentru construcţiile comerciale se vor asigura accese carosabile separate pentru consumatori, personal şi aprovizionare.

5. Reguli cu privire la echiparea edilitară
Autorizarea executării construcţiilor este permisă numai dacă există posibilitatea racordării noilor consumatori la reţelele de apă, canalizare menajeră şi energie electrică, conform condiţiilor impuse de avizatori.
Realizarea de reţele tehnico - edilitare
Extinderea de reţele sau măririle de capacitate a reţelelor edilitare publice se realizează de către investitor sau beneficiar, parţial sau în întregime după caz, în condiţiile contractelor încheiate cu consiliile locale.

Cheltuielile pentru lucrările de racordare şi branşare care se realizează pe terenurile proprietate privată ale persoanelor fizice sau juridice sunt suportate în întregime de investitorul sau beneficiarul interesat.
Se recomand ca toate rețelele edilitare stradale: apă potabilă, canalizare menajeră și pluvială, energie electrică, gaze naturale și telecomunicații să se realizeze subteran.
Proprietatea publică asupra reţelelor edilitare
Reţelele de apă, de canalizare, alimentare cu gaze, cu energie electrică şi alte unităţi aflate în serviciul public sunt proprietatea publică a municipiului.

Reţelele de alimentare cu gaze, cu energie electrică şi de telecomunicaţii sunt proprietate publică a statului, dacă legea nu dispune altfel.

Indiferent de modul de finanţare, lucrările prevăzute mai sus intră în proprietatea publică.

Lucrările de racordare şi branșare la reţelele edilitare publice se suportă în întregime de investitor sau beneficiar şi se execută în urma obţinerii avizului autorităţii administraţie publice specializate.

6.
Reguli cu privire la forma şi dimensiunile terenurilor pentru construcţii

Parcelare

Nu este permisă parcelarea ulterioară a terenului.
Înălţimea construcţiilor
Regimul de înălţime maxim propus este S+P+12E, respectiv 39,00 m.
Aspectul exterior al construcţiilor

Autorizarea executării construcţiilor este permisă numai dacă aspectul lor exterior nu contravine funcţiunii acestora şi nu depreciază aspectul general al zonei.
Sunt interzise construcțiile ce reprezinta pastișe ale unor tipuri de arhitectură nespecifice zonei.
Sunt interzise imitațiile de materiale.

Culorile dominante pentru fațadele costrucțiilor vor fi deschise, pastel, armonizate.
Procentul de ocupare a terenului
Procentul maxim de ocupare a terenului este de maxim 20% din suprafața totală a terenului.
Dimensiunile şi forma construcţiilor sunt cele materializate pe planşa de Reglementări Urbanistice şi nu vor fi depăşite la autorizarea construcţiilor atât în plan, cât şi ca regim de înălţime, cu respectarea P.O.T. şi C.U.T. prevăzut în P.U.Z.
7.
Reguli cu privire la amplasarea de parcaje, spaţii verzi şi împrejmuiri
Parcaje

Parcajele și garajele suntspații amenajate la sol sau în cadrul construcțiilor pentru staționarea, respectiv adăpostirea autovehiculelor pentru diferite perioade de timp. Autorizația de executare a lucrărilor de construire se emite în conformitate cu pevederile Art. 33 al R.G.U.
Este obligatorie asigurarea necesarului de parcaje conform normativelor în vigoare și conform proiectelor întocmite de proiectanții de specialitate.

Construcțiile pentru locuințe colective vor asigura în interiorul parcelei minim un loc de parcare pentru fiecare apartament în parte, iar la suma totală se adaugă 15%.

Se recomandă comasarea la nivelul solului a parcajelor și înierbarea acestora.

Este interzisă executarea în incintă a construcțiilor destinate parcajelor individuale.

Spații verzi și plantate

Procentul de zone verzi conform P.U.Z. „Complex rezidenţial Tagor”, aprobat prin HCLM Timişoara nr. 382/2011, este prevăzut minim 41,35% din suprafața totală a terenului. Prin prezenul P.U.Z. se menține acest procent.
Este obligatorie amenajarea și plantarea zonei verzi cu cel puțin 3 arbori de talie înaltă și 5 arbori de talie medie.

Este obligatorie amenajrea și plantarea cu arbori a spațiior verzi aferente circulațiilor carosabile.

Parcajele înierbate pot fi cuantificate în procentul spațiilor verzi, dar nu mai mult de 5%.
Împrejmuiri:

Împrejmuirile spre frontul străzilor și pe limitele de proprietate se vor realiza din gard viu de înălțime 1,20 m.
III.  Zonificarea funcţională
Unitatea principală are destinaţia locuire colective și funcțiuni complementare în regim de înălțime maxim S+P+12E – LIa.
Subunităţi:
LIa 24– Locuințe colective S+P+2E
Isco 24– Funcțiuni complementare locuirii – comerț, servicii
Cp – Căi de comunicație pietonală
Cc – Căi de comunicație carosabilă prospect 7 m
Cci – Căi de comunicație carosabilă de incintă, prospect 6 m
P – Parcaje

SP 1,2 – zone verzi amenajate
Trama stradală cuprinde un drum principal, cu prospectul stradal de 7,00 m și străzi secundare ce deservesc parcajele din incintă, cu o lățime a carosabilului de 6,00 m.

1. Obiective și modalități de operare

Soluția urbanistică a P.U.Z. modificator fost elaborată ținând cont de următoarele obiective:

· Utilizarea funcțională a terenului în conformitate cu legislația în vigoare

· Reglementarea caracterului terenului studiat

· Modul de ocupare a terenului și condițiile de realizare a construcțiilor

· Realizarea lucrărilor rutiere și tehnico-edilitare necesare asigurării unei infrastructuri adecvate

2. Utilizări funcționale
2.1. Funcțiunea dominantă

Funcțiunea propusă în incină este locuire colectivă și funcțiuni complementare – comerț, servicii.
2.2. Utilizări permise

Construire locuințe coletive cu funcțiuni complementare la parter.

2.3. Utilizări permise cu condiții

Realizarea de ateliere sau unități prestări servicii mici, cu max. 10 angajați, cu condiția netrasformării lor înt-o activitate cu personal mai numeros, care să deranjeze zona de locuit.

2.4. Utilizări interzise

Este interzisă desfășurarea activităților industriale sau altor tipuri de activități care generează noxe, vibrații, zgomot, fum, miros neadecvat.

Este interzisă amplasarea funcțiunii de depozitare deșeuri.

Este interzisă desfășurarea oricăror activități incompatibile cu funcțiunea de locuire.

2.5. Interdicții temporare

Necesitatea realizării în zonă a unor lucrari de utilitate publică impune ca dezmembrările și parcelările să nu se facă fără rezervarea suprafețelor de teren necesare.
IV.   Prevederi la nivelul unităţilor şi subunităţilor funcţionale
Unitățile teritoriale de referință sunt delimtate de limite fizice existente: axul străzilor, limite parcele.
Unităților teritoriale de referință li s aplicăatât prescripțiile prevăzute la cap. 1 "Dispoziții generale", cât și prescripțiile prevăzute în "Regulamenul de urbanism la nivelul unităților teritoriale de referință".

Bilanț teritorial în zona studiată:
Pentru terenul studiat prin P.U.Z. modificator se recomandă o funcțiune de zonă mixtă cu:
· P.O.T. maxim 20%

· C.U.T. maxim 3,00

· Regim maxim de înălțime S+P+12E

· Spațiu verde minim 41,35%

REGLEMENTĂRI COMPLEX REZIDENȚIAL TAGOR:

Funcțiuni permise:

· funcțiune dominantă: locuire colectivă

· servicii și comerț pe zona destinată dotărilor
Funcțiuni interzise:

· construcții pentru activități de prducție industrială sau agrozootehnică și de depozitare, care prin specificul lor stânjenesc locuirea prin poluare olfactivă, zgomot, noxe, etc.

· Parcarea autovehiculelor pe trotuare sau spații verzi

Regim de înălțime:
· se vor autoriza construcții cu un regim de înălțime maxim de S+P+12E, cu înălțimea maximă la cornișă 39,00 m
Regim de aliniere:

· aliniamentul stradal (înspre Inelul IV) va fi la min. 16,00 m

· pe laturile est, sud, vest, retragerea minimă obligatorie este de 5,00 m față de limitele de proprietate
Parcarea autovehiculelor
· nu se vor autoriza decât acele construcții care vor avea asigurate locurile de parcare în interioril parcelei, sibteran sau la sol. Parcarea autovehiculelor pe spațiile verzi este interzisă
Plantații

· plantații de aliniament spre stradă: tei

· plantații de protecție caroasabil: salcâm, conifere, Forsitia

Indicatori de utilizare a terenului:

· P.O.T. = 20%

· C.U.T. = 3,00
V.  CONCLUZII – MĂSURI ÎN CONTINUARE
Soluția urbanistică adoptată reglementează din punct de vedere urbanistic zona studiată în prezenta documetație.
Certificatul de Urbanism care se va elibera pentru faza Autorizație de Construire va cuprinde elemente obligatorii din Regulamentul Local de Urbanism.

Se recomandă centralizarea informațiilor referitoare la operațiile ce vor urma aprobării Planului Urbanistic Zonal și introducerea lor în baza de date existentă, în scopul corelării și menținerii la zi a situației din zonă.

                                                                                                       Întocmit,
                                                                                      Arh. Doriana Balogh

